**ΠΑΡΑΜΟΝΗ ΣΠΟΥΔΑΣΤΩΝ ΓΙΑ ΑΝΑΖΗΤΗΣΗ ΕΡΓΑΣΙΑΣ (άρθρο 41 ν.4251/14 όπως τροποποιήθηκε με το άρθρο 12 του ν.4666/20) ή ΕΡΕΥΝΗΤΩΝ ΓΙΑ ΑΝΑΖΗΤΗΣΗ ΕΡΓΑΣΙΑΣ (άρθρο 66 ν.4251/14 όπως τροποποιήθηκε με το άρθρο 25 του ν.4666/20)**

**ΔΙΚΑΙΟΛΟΓΗΤΙΚΑ**

1. **Τέσσερεις (4) έγχρωμες πρόσφατες φωτογραφίες** σε φυσική μορφή **αποκλειστικά και μόνο τύπου διαβατηρίου (4Χ6)**, καθώς και σε ψηφιακή μορφή σε **οπτικό δίσκο αποθήκευσης (CD)** σε μορφή γραφικών JPEG2000.
2. Φωτοαντίγραφο **όλες τις σελίδες** του ισχύοντος διαβατηρίου ή ταξιδιωτικού εγγράφου αναγνωρισμένου από την χώρα μας. (Σε περίπτωση μη αναγραφής του τόπου γέννησης (πόλη) στο διαβατήριο θα πρέπει να προσκομίσετε πιστοποιητικό ή ληξιαρχική πράξη γέννησης ή οποιοδήποτε άλλο δημόσιο έγγραφο ελληνικής αρχής από το όποιο να προκύπτει σαφώς το ελληνικό τοπωνύμιο).
3. Φωτοαντίγραφο άδειας διαμονής .
4. **Hλεκτρονικό παράβολο, ύψους 150 €** (για την έκδοση του e-παραβόλου είναι απαραίτητος ο Α.Φ.Μ. Το e-παράβολο κωδικός 2107 εκδίδεται από τα ΚΕΠ και η πληρωμή του πραγματοποιείται σε τράπεζα ή σε ΕΛΤΑ).
5. **Ηλεκτρονικό παράβολο 16 €** για το «τέλος κόστους της κάρτας του αυτοτελούς εγγράφου» (e-παράβολο κωδικός 2119) .
6. Δίπλωμα τριτοβάθμιας εκπαίδευσης, ή στην περίπτωση ερευνητή βεβαίωση από το φορέα υποδοχής για την ολοκλήρωση της ερευνητικής δραστηριότητας.
7. Βεβαίωση ασφαλιστικού φορέα για την κάλυψη των εξόδων νοσηλείας και ιατροφαρμακευτικής περίθαλψης, που καλύπτει το χρονικό διάστημα ενός έτους τουλάχιστον.
8. Αποδεικτικά στοιχεία που να αποδεικνύουν ότι διαθέτει επαρκείς πόρους για την κάλυψη των εξόδων σπουδών και διαβίωσης. Το ύψος των επαρκών πόρων για το χρόνο που ισχύει η άδεια διαμονής ορίζεται, κατ΄ ελάχιστο στα 400 € μηνιαίως και αποδεικνύεται από λογαριασμό καταθέσεων, τραπεζικό έμβασμα, υποτροφία ή απόδειξη μισθοδοσίας σε περίπτωση που ο αλλοδαπός ασκεί μερική απασχόληση (ΚΥΑ αριθμ.41712/2014.)
9. Έναν φάκελο με λάστιχα.
10. Μετά από τουλάχιστον τρείς (3) μήνες από την έκδοση της άδειας διαμονής υποχρεούστε να προσκομίσετε στην Υπηρεσία δικαιολογητικά απόδειξης της πραγματικής πιθανότητας πρόσληψης ή σύστασης επιχείρησης όπως ενδεικτικά αναφέρονται στην υπ΄αριθ. Οικ. 171509/4-8-2021 (Β΄3666) και ΑΔΑ:ΨΛΥ946ΜΔΨΟ-ΗΤ1 κ.υ.α.

**ΙΔΙΩΤΙΚΗ ΑΣΦΑΛΕΙΑ**

Οι καλύψεις των ασφαλιστήριων συμβολαίων προκειμένου να πληρούνται οι διατάξεις του άρθρου 6 περ. (ε) του Ν. 4251/2014, αφορούν σε:

α. Ασφάλιση μόνιμης ολικής ή μερικής ανικανότητας από ατύχημα. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 15.000 ευρώ ετησίως με συμμετοχή του ασφαλιζόμενου 20% κατ' ανώτατο όριο.

β. Ιατροφαρμακευτικά έξοδα από ασθένεια ή ατύχημα. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 1500 ευρώ ετησίως. με συμμετοχή του ασφαλιζόμενου 20% κατ' ανώτατο όριο.

γ. Ευρεία νοσοκομειακή περίθαλψη. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 10.000 ευρώ ετησίως με συμμετοχή του ασφαλιζόμενου 20% κατ' ανώτατο όριο

Τα ασφαλιστήρια συμβόλαια δεν θα γίνονται δεκτά σε περιπτώσεις που περιλαμβάνουν απαλλαγές και ειδικές πρόσθετες συμφωνίες.

Τα ασφαλιστήρια συμβόλαια θα πρέπει να καλύπτουν χρονικό διάστημα ενός έτους. Εάν η διάρκεια του τίτλου διαμονής υπερβαίνει τη διάρκεια ισχύος του συμβολαίου, αυτό θα προσκομίζεται υποχρεωτικά ανά έτος.